**2.PIELIKUMS**

Limbažu novada domes

27.10.2022. sēdes lēmumam Nr.1038

(protokols Nr.16, 44.)

**PAZIŅOJUMS**

Par nekustamā īpašuma Sporta iela 10A, Ainaži, Limbažu novads, atsavināšanu

Pamatojoties uz Limbažu novada domes 2022. gada 27. oktobra lēmumu Nr.1038 “Par nekustamā īpašuma Sporta iela 10A, Ainažos, Limbažu novadā nodošanu atsavināšanai, nosacītās cenas, atsavināšanas paziņojuma un izsoles noteikumu apstiprināšanu” (protokols Nr.16, 44.), Limbažu novada pašvaldība piedāvā Jums izmantot pirmpirkuma tiesības par šādu nekustamo īpašumu:

**1. Vispārīgās ziņas par atsavināmo nekustamo īpašumu:**

1.1. Nekustamā īpašuma adrese: Sporta iela 10A, Ainaži, Limbažu novads;

1.2. Nekustamā īpašuma kadastra Nr. 6605 002 0117;

1.3. Nekustamā īpašuma sastāvs: starpgabals - Sporta iela 10A, Ainaži, Limbažu novads, kadastra numurs 6605 002 0117, kas sastāv no zemes vienības ar kadastra apzīmējumu 6605 002 0117, 0,0545 ha platībā, turpmāk tekstā – Nekustamais īpašums.

**2. Nekustamā īpašuma cena, maksāšanas līdzekļi un samaksas kārtība:**

2.1. Nekustamā īpašuma pirkuma maksa ir EUR 1 600,00 (viens tūkstotis seši simti *euro*);

2.2. Nekustamā īpašuma pirkuma maksas samaksas kārtība:

viena mēneša laikā no Limbažu novada pašvaldības Pašvaldības īpašuma privatizācijas un atsavināšanas komisija paziņojuma saņemšanas dienas par Nekustamā īpašuma pārdošanu par nosacīto cenu, samaksāt visu pirkuma maksu pilnā apmērā, iesniedzot pašvaldībai pirkuma samaksas apliecinošo dokumentu oriģinālu, (maksājums veicams Limbažu novada pašvaldībai, reģ. Nr. 90009114631, AS SEB banka, kods UNLALV2X, konts LV37UNLA0050014284308).

**3.Nododamās tiesības un pienākumi:**

3.1.Samaksāt visus ar pirkuma līguma noslēgšanu un reģistrāciju zemesgrāmatā saistītos nodokļus un nodevas.

3.2.Ievērot uz Nekustamo īpašumu gulstošos pienākumus, saistības un apgrūtinājumus.

3.3. Pēc pirkuma līguma noslēgšanas pircējs maksā visus ar Nekustamo īpašumu saistītos nodokļus.

**4. Pircēja darbības pēc šī paziņojuma saņemšanas:**

Viena mēneša laikā no šī atsavināšanas paziņojuma saņemšanas dienas iesniegt Limbažu novada pašvaldībai apliecinājumu par vēlmi iegādāties Nekustamo īpašumu ar iepriekšminētajiem nosacījumiem.

**5. Īpašie nosacījumi:**

5.1. Ja šo noteikumu 4. punktā noteiktajā termiņā no vienas pirmpirkuma tiesīgās personas ir saņemts pieteikums par Nekustamā īpašuma pirkšanu, Nekustamā īpašuma izsole netiek rīkota un ar šo personu tiek slēgts pirkuma līgums par 2.punktā noteikto pirkuma maksu. Pirkuma maksa EUR 1 600,00 (viens tūkstotis seši simti *euro*) pirmpirkuma tiesīgai personai jāsamaksā viena mēneša laikā no Limbažu novada pašvaldības Pašvaldības īpašuma privatizācijas un atsavināšanas komisijas paziņojuma saņemšanas dienas par Nekustamā īpašuma pārdošanu par nosacīto cenu.

5.2. Ja šo noteikumu 4. punktā noteiktajā termiņā ir saņemts pieteikums par Nekustamā īpašuma pirkšanu no vairākām pirmpirkuma tiesīgām personām, Pašvaldības īpašuma privatizācijas un atsavināšanas komisijas rīko izsoli starp šīm personām, saskaņā ar Limbažu novada domes 27.10.2022. sēdes lēmumu Nr.\_\_ (protokols Nr.\_\_) apstiprinātajiem Nekustamā īpašuma izsoles noteikumiem.

**6. Pirkuma līguma noslēgšanas kārtība:**

6.1. Pēc pirkuma cenas samaksas pilnā apjomā, Limbažu novada pašvaldība sagatavos pirkuma līgumu un uzaicinās pircēju noslēgt pirkuma līgumu.

6.2. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.